Dr Chopfverbinder  isch en alts Wort für Chopftuech, wo d Wybervölcher (Frauen) bi chüelem Wetter ummetue heid, as si nüd että dr Chnüsel (Schnupfen) uuftünggt (uufglese, eingefangen) heid. Gad että wänns Ghei (rauchartiger Dunst) het, mos mä echlei Achtig gii, wil das mängmaal schlechts und chalts Wetter aazeiget.Wän ettis e Nase het, dä isches schwirig, kritisch oder gar gfäärli. Dr Brände Heiri söll schiints emaal zu sim Junge gseit ha, woner echlei e spitzgsichtigi Liebschti gha het, es heig dä e Nase, eini mitere söttige Nase welle z hüüraate. «Gad bloss!» wirt da dr jung Chäpp vilecht gmeint ha, was sövel bedüüted we «sicher nüd!»